《送邵马勾二首》
宋代·李新

飘零愁杀病参军，点点黄泥渍帽裙。
藏火解销秦地铁，骑驴重数华山云。
儿号惟有韩司业，官冷谁怜郑广文。
身世泡沤浑道得，请君一笑北邙坟。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。